Madis Ollikainen

Madis Ollikainen (sündinud 6. augustil 1992) on eesti näitleja, üks Eesti Füüsikaüliõpilaste Seltsi (FÜS) asutajaid.

 Elulugu 
Ollikainen õppis aastail 1999–2000 Tartu Mart Reiniku Gümnaasiumis, 2000–2005 Tallinna Rahumäe Põhikoolis ja 2005–2011 Gustav Adolfi Gümnaasiumis, mille lõpetas hõbemedaliga. 2011. aastast õpib Tartu Ülikooli loodus- ja tehnoloogiateaduskonnas (LOTE) füüsika erialal.

Madis Ollikainen mängis 2005. aastal valminud eesti lastefilmis "Röövlirahnu Martin" Martinit.   

2012. aastal võistles ta ERR-i teadust populariseerivas telesaatesarjas "Rakett 69".  

 Organisatsiooniline tegevus 
2011– ... Eesti füüsikaolümpiaadi žürii liige
2012– ... Eesti Füüsika Seltsi liige
2012– ... Eesti Füüsikaüliõpilaste Seltsi juhatuse liige
2012 rahvusvahelise füüsikaolümpiaadi hindaja

 Isiklikku 
Tema isa on füüsik Olavi Ollikainen.
Kategooria:Eesti näitlejad
Kategooria:Gustav Adolfi Gümnaasiumi vilistlased
Kategooria:Sündinud 1992